S K R A Ć E N I Z A P I S N I K

Sa 7. redovne sjednice Općinskog vijeća Općine Borovo održane dana 29.01.2018 god. u sali za sastanke sa početkom u 19,00 sati.

SEDNICI PRISUSTVUJU:

1. Milan Poznanović – potpredsjednik općinskog vijeća

2. Dragana Bošnjak

3. Danko Nikolić, dipl pravnik

4. Lazar Bosić, ekonomista

5. Milica Popadić

6. Dušan Latas

7. Desa Jankov, oec.

8. Milan Rakić

9. Senka Romić

10. Branko Perišić, dipl. agronom

11. Rajko Lukić, ing. mašinstva

12. Željko Lukić

13. Zvonko Hill

14. Zoran Kojić

ODSUTNI

Srđan Jeremić, mag.oec – predsjednik općinskog vijeća, izostanak opravdao

Nikola Ostojić – izostanak opravdao

Ostali prisutni:

1. Slavoljub Lazić, predsjednik Povjerenstva za poljoprivredu i procjenu štete od EN,
2. Marina Nedić, predsjednica Povjerenstva za društvene djelatnosti, sport i omladinu,
3. Sandra Janjić, predsjednica Povjerenstva za zaštitu potrošača i socijalna pitanja,
4. Petar Božunović, predsjednik Povjerenstva za financije i proračun,
5. Slobodanka Stevanović dipl. pravnica, pročelnica Jedinstvenog upravnog odjela,
6. Dragana Zečević, predstavnik Radio Borova,
7. Zoran Baćanović, mag.iur. općinski načelnik,
8. Duško Drobić, zamjenik općinskog načelnika,
9. Miloš Erić, direktor EKO DUNAV-a d.o.o. za komunalno gospodarstvo

Budući je predsjednik općinskog vijeća opravdano odsutan, predsjedavanje sjednicom preuzima potpredsjednik , utvrđuje da sjednici prisustvuje 14 vijećnika i predlaže slijedeći

**D N E V N I R E D**

1. Zaklјučak o usvajanju zapisnika sa 6. redovne sjednice Općinskog vijeća Općine Borovo.

2. Odluka o izmjenama i dopunama Programa financiranja političkih stranaka i općedruštvenih   
 djelatnosti u 2018 god.

3. Odluka o izmjenama i dopunama Plana javne nabave za 2018 god.

4. Odluka o izmjenama i dopunama Odluke o usvajanju proračuna Općine Borovo za 2018 god.

5. Odluka o izmjenama i dopunama Odluke o koeficijentima za obračun plaća službenika i

namještenika.

6. Odluka o visini osnovice za izračun plaća ravnatelja i zaposlenika u DV ZLATOKOSA   
 BOROVO.

7. Odluka o načinu pružanja javne usluge prikupljanja miješanog komunalnog otpada i   
 biorazgradivog komunalnog otpada na području Općine Borovo.

8. Informacije

- preraspodjela sredstava na stavci „pomoć građanima i kućanstvima“

9. Razno.

Predloženi dnevni red jednoglasno je prihvaćen.

**1.Zaključak o usvajanju Zapisnika sa 6. redovne sjednice Općinskog vijeća Općine Borovo.**

Latas D. Ukazuje na pogrešku u zapisniku u 17. tački gdje treba ispraviti iznos plana proračuna za 2018 god. na 17.960.000,00 kn te skreće pažnju da u zapisniku uz ime i prezime vjećnice Senke Romić treba da bude dopisano zvanje.

Potpredsjednik konstatira da je sa istaknutim primjedbama koje je potrebno ispraviti, zapisnik usvojen jednoglasno.

**2. Odluka o izmjenama i dopunama Programa financiranja političkih stranaka i općedruštvenih djelatnosti u 2018 god.**

Božunović P. Kao predsjednik Povjerenstva za financije i proračun izvještava ukratko da se Povjerenstvo sastalo u punom sastavute jednoglasno podržala predložene izmjene.

Budući da dodatnih pitanja, primjedbi niti prijedloga nije bilo, potpredsjednik konstatuje da je Odluka donesena jednoglasno.

**3. Odluka o izmjenama i dopunama Plana javne nabave za 2018 god.**

Božunović P. Kao predsjednik Povjerenstva za financije i proračun izvještava ukratko da se Povjerenstvo sastalo u punom sastavute jednoglasno podržala predložene izmjene.

Baćanović Z. Dodatno objašnjava vijećnicima da odabrani izrađivač projektne dokumenatcije za izgradnju antenskog stupa za emitiranje radijskog programa, nije u dogovorenom terminu završio ugovoreni posao iz kojega razloga proračun za 2017 god. nije izvršen u skladu sa usvojenim planovima, te su sredstva namijenjena za podmirenje troškova izrade projektne dokumentacije prenesena u 2018 god. U odnosu na novčana sredstva u iznosu od 100.000,00 kn također daje obrazloženje da nisu doznačena Radio Borovu iz istoga razloga jer nabavka radova nije mogla biti provedena u 2017 god.

Budući da dodatnih pitanja, primjedbi niti prijedloga nije bilo, potpredsjednik konstatuje da je Odluka donesena jednoglasno.

**4. Odluka o izmjenama i dopunama Odluke o usvajanju proračuna Općine Borovo za 2018 god.**

Božunović P. Kao predsjednik Povjerenstva za financije i proračun izvještava ukratko da se Povjerenstvo sastalo u punom sastavute jednoglasno podržalo predložene izmjene.

Budući da dodatnih pitanja, primjedbi niti prijedloga nije bilo, potpredsjednik konstatuje da je Odluka o izmjenama i dopunama proračuna za 2018 god. donesena jednoglasno.

**5. Odluka o izmjenama i dopunama Odluke o koeficijentima za obračun plaća službenika i**

**namještenika.**

Baćanović Z. Daje kratko dodatno pojašnjenje, nakon kojega potpredsjednik konstatuje da je Odluka donesena jednoglasno.

**6. Odluka o visini osnovice za izračun plaća ravnatelja i zaposlenika u DV ZLATOKOSA   
 BOROVO.**

Baćanović Z. Podržava prijedlog Upravnog vijeća DV ZLATOKOSA BOROVO smatrajući da su se stekli uslovi za povećanje plaća zaposlenih u vrtiću posebno u odnosu na činjenicu da se vrijednost osnovice za obračun plaća nije mijenjala unazad 12 god. Dodatno obrazlaže da je direktorica dostavila 3 prijedloga izmjene visine osnovice na osnovu kojih je urađen izračun plaća zaposlenika vrtića te je utvrđeno da se sa vrijednošću osnovice u iznosu od 4.500,00 kn bruto ukupna sredstva potrebna za plaće na mjesečnoj bazi uklapaju u planirano povećanje financijskih sredstava koja su u proračunu za 2018 god. osigurana za vrtić.

Budući da dodatnih pitanja, primjedbi niti prijedloga nije bilo, potpredsjednik konstatuje da je Odluka donesena jednoglasno.

**7. Odluka** **o načinu pružanja javne usluge prikupljanja miješanog komunalnog otpada i   
 biorazgradivog komunalnog otpada na području Općine Borovo.**

Janjić S. Predsjednica Povjerenstva za zaštitu potrošača i socijalna pitanja izvještava da se Povjerenstvo sastalo u punom sastavu te u cijelosti podržalo prijedlog predmetne odluke.

Baćanović Z. Detaljno upoznaje vijećnike sa sadržajem predmetne odluke, obavezama koje općinu očekuju u nastupajućem periodu kao i obavezama komunalnog poduzeća, te posebno skreće pažnju na izuzetnu važnost informiranja građana o obavezi razvrstavanja otpada na način kako je to predvidio Zakon.

Erić M. Posebno skreće pažnju na odredbu čl. 29. Odluke kojom se definira način dokazivanja istinitost odjave korisnika usluge sa područja Općine Borovo te predlaže da osnov dokazivanja ne bude potrošnja električne energije u količini manjoj od 50 kWh nego za 2/3 manja potrošnja u odnosu na prethodni račun, tj. u odnosu na račun koji je prethodio mjesecu odjave.

Stevanović S. Stavlja primjedbu da se uplatnice za električnu energiju dostavljaju za 6 mjeseci unaprijed te se ne može na osnovu uplatnice zaključiti da je potrošnja u prethodnom periodu umanjena.

Latas D. Smatra da se radi o zaista problematičnom definiranju konkretne situacije, da je možda adekvatnije kao osnov uzeti potrošnju vode.

Lukić R. Postavlja pitanje da li se zna koliki je postotak građana koji zloupotrebljavaju mogućnost odjave?

Erić M. Ne raspolaže podatkom koji bi bio odgovor na pitanje vijećnika Rajka Lukić, ali ističe da se radi o priličnom broju građana te da ovakve situacije u svakom slučaju treba izbjeći.

Nakon opsežne diskusije potpredsjednik utvrđuje da je jednoglasno usvojen prijedlog izmjene čl. 29. da je osnov za dokazivanje nekorištenja usluge sakupljanja i odvoza komunalnog otpada potrošnja vode (2/3 računa) sa kojom izmjenom je jednoglasno donesena Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Borovo

8. Informacije

**- preraspodjela sredstava na stavci „pomoć građanima i kućanstvima“**

Općinski načelnik izvještava općinsko vijeće da je na stavci "pomoć obiteljima i kućanstvima" izvršio preraspodjelu sredstava na osnovu Zakona o proračunu na način da je istu u visini 5% sredstava umanjio uplatom 12.000,00 kn na transakcijski račun humanitrarne akcije "Zajedno za Vasu".

Vjećnici su uz podršku primili na znanje predočenu informaciju.

**21.Razno**

Nikolić D. Izvještava da je predsjedništvo SDSS-a pokrenulo opsežne aktivnosti u svrhu iznalaženja rješenja za poštivanje zakonskih propisa koji se odnose na prijenos osnivačkih prava za osnovne škole te da se razgovori sada vode na nivou ministarstva, da je formirana radna grupa sa zadatkom utvrđivanja svih uočenih problema u radu osnovnih škola.

Srđan Jeremić se priključuje u 20,55 sati.

Kojić Z. Predlaže da se u produžetku ulice Borisa Kidriča postave upozoravajući znakovi o zabrani odlaganja komunalnog otpada jer je uočeno da se na tome prostoru počeo gomilati otpad.

Budući je dnevni red iscrpljen te da nije bilo drugih pitanja niti prijedloga, sjednica je završena u 21,15 sati.

ZAPISNIK VODILA PREDSJEDNIK OPĆINSKOG

VIJEĆA

Slobodanka Stevanovic,dipl.pravnica Srdjan Jeremic,mag.oec